title: Provedbena uredba Vijeća (EU) 2019/350 od 4. ožujka 2019. o provedbi Uredbe (EU) br. 36/2012 o mjerama ograničavanja s obzirom na stanje u Siriji

text:
                  4.3.2019

                  HR

                  Službeni list Europske unije

                  LI 63/1

         PROVEDBENA UREDBA VIJEĆA (EU) 2019/350
         od 4. ožujka 2019.
         o provedbi Uredbe (EU) br. 36/2012 o mjerama ograničavanja s obzirom na stanje u Siriji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji i o stavljanju izvan snage Uredbe (EU) br. 442/2011 (1), a posebno njezin članak 32. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 18. siječnja 2012. donijelo Uredbu (EU) br. 36/2012.

                     (2)

                     S obzirom na ozbiljnost stanja u Siriji te nedavna imenovanja ministara i promjene na guvernerskom položaju, sedam bi osoba trebalo dodati na popis fizičkih i pravnih osoba, subjekata ili tijela koji podliježu mjerama ograničavanja iz Priloga II. Uredbi (EU) br. 36/2012. Podatke koji se odnose na osam osoba iz Priloga II. Uredbi (EU) br. 36/2012 trebalo bi ažurirati.

                     (3)

                     Uredbu (EU) br. 36/2012 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog II. Uredbi (EU) br. 36/2012 mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. ožujka 2019.

                  Za Vijeće

                  Predsjednik

               A. ANTON

            (1)  SL L 16, 19.1.2012., str. 1.

            PRILOG

               I.
               Sljedeće osobe dodaju se na popis naveden u odjeljku A. („Osobe”) Priloga II. Uredbi (EU) br. 36/2012:

                           Ime i prezime

                           Podaci o identitetu

                           Razlozi

                           Datum uvrštavanja na popis

                           „275.

                           General bojnik Mohammad Khaled al-Rahmoun

                           Rođen 1957.; Mjesto rođenja: Idleb;
                           Spol: muški

                           Ministar unutarnjih poslova.
                           Imenovan u studenome 2018.

                           4.3.2019.

                           276.

                           Mohammad Rami Radwan Martini

                           Rođen 1970.; Mjesto rođenja: Alep;
                           Spol: muški

                           Ministar turizma.
                           Imenovan u studenome 2018.

                           4.3.2019.

                           277.

                           Imad Muwaffaq al-Azab

                           Rođen 1970.; Mjesto rođenja: okolica Damaska;
                           Spol: muški

                           Ministar obrazovanja.
                           Imenovan u studenome 2018.

                           4.3.2019.

                           278.

                           Bassam Bashir Ibrahim

                           Rođen 1960.; Mjesto rođenja: Hama;
                           Spol: muški

                           Ministar visokog obrazovanja.
                           Imenovan u studenome 2018.

                           4.3.2019.

                           279.

                           Suhail Mohammad Abdullatif

                           Rođen 1961.; Mjesto rođenja: Latakija;
                           Spol: muški

                           Ministar javnih radova i stanovanja.
                           Imenovan u studenome 2018.

                           4.3.2019.

                           280.

                           Iyad Mohammad al-Khatib

                           Rođen 1974.; Mjesto rođenja: Damask;
                           Spol: muški

                           Ministar komunikacija i tehnologije.
                           Imenovan u studenome 2018.

                           4.3.2019.

                           281.

                           Mohammad Maen Zein-al-Abidin Jazba

                           Rođen 1962.; Mjesto rođenja: Alep;
                           Spol: muški

                           Ministar industrije.
                           Imenovan u studenome 2018.

                           4.3.2019.”

               II.
               U odjeljku A („Osobe”) Priloga II. Uredbi (EU) br. 36/2012 sljedeći unosi zamjenjuju se kako slijedi:

                           Ime i prezime

                           Podaci o identitetu

                           Razlozi

                           Datum uvrštavanja na popis

                           „74.

                           Mohammad Walid Ghazal

                           Rođen 1951.; Mjesto rođenja: Alep;
                           Spol: muški

                           Bivši ministar stanovanja i urbanog razvoja. Kao bivši ministar u vladi suodgovoran je za nasilnu represiju režima nad civilnim stanovništvom.

                           21.10.2014.

                           107.

                           Mohammad Ibrahim Al-Sha'ar

                           Rođen 1956.; Mjesto rođenja: Alep;
                           Spol: muški

                           Bivši ministar unutarnjih poslova. Kao bivši ministar u vladi suodgovoran je za nasilnu represiju režima nad civilnim stanovništvom.

                           1.12.2011.

                           172.

                           Ali Hadar

                           Spol: muški

                           Čelnik Agencije za nacionalnu pomirbu i bivši državni ministar za pitanja nacionalne pomirbe. Kao bivši ministar u vladi suodgovoran je za nasilnu represiju režima nad civilnim stanovništvom.

                           16.10.2012.

                           188.

                           Bishr Riyad Yazigi

                           Rođen 1972.;
                           Spol: muški

                           Bivši ministar turizma. Kao bivši ministar u vladi suodgovoran je za nasilnu represiju režima nad civilnim stanovništvom.

                           24.6.2014.

                           190.

                           Hussein Arnous (također poznat kao Arnus)

                           Rođen 1953.;
                           Spol: muški

                           Ministar za vodne resurse. Kao ministar u vladi suodgovoran je za nasilnu represiju režima nad civilnim stanovništvom.

                           24.6.2014.

                           213.

                           Bishr al-Sabban (također poznat kao Mohammed Bishr Al-Sabban; Bishr Mazin Al-Sabban)

                           Spol: muški

                           Bivši guverner Damaska, povezan je s Basharom Al-Assadom, koji ga je i imenovao. Podupire režim i odgovoran je za nasilnu represiju nad civilnim stanovništvom u Siriji, među ostalim svojom uključenosti u diskriminatorne prakse usmjerene protiv sunitskih zajednica u glavnom gradu.

                           28.10.2016.

                           217.

                           Atef Naddaf

                           Rođen 1956.; Mjesto rođenja: okolica Damaska;
                           Spol: muški

                           Ministar unutarnje trgovine i zaštite potrošača.
                           Imenovan u studenome 2018.

                           14.11.2016.

                           219.

                           Ali Al-Zafir

                           Rođen 1962.; Mjesto rođenja: Tartous;
                           Spol: muški

                           Bivši ministar komunikacija i tehnologije. Kao bivši ministar u vladi suodgovoran je za nasilnu represiju režima nad civilnim stanovništvom.

                           14.11.2016.”